Mar 08,2017
ఫోక్స్‌వ్యాగన్‌తో కొనసాగుతున్న చర్చలు
జెనీవా: ప్రపంచంలో అతిపెద్ద ఆటోమొబైల్‌ సంస్థ ఫోక్స్‌వ్యాగన్‌తో జట్టు కట్టే విషయమై టాటా మోటార్స్‌ ఆసక్తి కనబరస్తోంది. జర్మనీ సంస్థతో చర్చలు సజావుగా ముందుకు సాగుతున్నట్టుగా ఆ సంస్థ ఎండీ, సీఈవో గైంటర్‌ బుషెక్‌ తెలిపారు. అడ్వాన్స్డ్‌ మోడ్యులర్‌ ప్లాట్‌ఫాం (ఏఎంపీ) అభివృద్ధిలో పాలుపంచుకోవడంతో పాటు వివిధ అంశాలలో ఉమ్మడి సంస్థ ఏర్పాటు లేదా కాంట్రాక్ట్‌ తయారీ వంటి వీలైన పలు భాగస్వామ్య అంశాలను తాము పరిశీలిస్తున్నట్టుగా ఆయన వివరించారు. జర్మనీ ఆటోమొబైల్‌ దిగ్గజంతో చేతులు కలిపేందుకు తాము సిద్ధంగా ఉన్నట్టుగా ఆయన తెలిపారు. చర్చలు మధ్యలో ఉన్నట్టుగా తెలిపిన ఆయన.. త్వరలోనే ఈ భాగస్వామ్యానికి చెందిన పూర్తి వివరాలను వెల్లడిస్తామని అన్నారు. గత వైభవాన్ని అందుకొని రాణించడమే లక్ష్యంగా తాము అందుబాటులో ఉన్న దిగ్గజ సంస్థలతో భాగస్వామ్యాన్ని ఏర్పాటు చేసుకొనేందుకు ఆసక్తి కనబరుస్తున్నట్టుగా వివరించారు.
మీ స్నేహితులకు రికమెండ్ చెయ్యండి